Държавен вестник, бр. 66, 2009 г., стр. 5

БРОЙ  66 	
Д Ъ Р Ж А В Е Н  В Е С Т Н И К 	
СТР.  5  
и следователи, както и на административни 
ръководители и на техните заместници, и внася 
за разглеждане от ВСС резултатите от него. 
(3) Комисията по предложенията и атес­
тирането на съдии, прокурори и следователи 
обсъжда предложенията по чл. 38, ал. 2 и 3 ЗСВ 
заедно с приложенията към тях и ги внася за 
разглеждане от ВСС с мотивирано писмено 
становище по всяко от тях.
Чл.  21. Комисия „Бюджет и финанси“ се 
състои от 5 членове. Комисията:
1. изготвя краткосрочни и дългосрочни 
бюджетни прогнози;
2. предлага правила и процедури за финан­
сово управление и контрол в съдебната власт; 
3. предлага на ВСС Вътрешни правила за 
организация на работната заплата на магистрати 
и съдебни служители;
4. изготвя проект на годишен бюджет на 
съдебната власт;
5. изготвя проект на разпределението на 
бюджетните средства на органите на съдебната 
власт по бюджетни сметки;
6. предлага разпределение на бюджетните 
средства на органите на съдебната власт по 
бюджетните сметки;
7. предлага правила и механизми за опре­
деляне размера на трудовите възнаграждения 
на членовете на ВСС, съдиите, прокурорите и 
следователите и на съдебните служители; 
8. изготвя анализи за текущото финансово 
състояние на съдебната система и поддържа 
финансова статистика;
9. оказва методологическа помощ на орга­
ните на съдебната власт по въпросите на бю­
джета, финансовия мениджмънт и финансовото 
обслужване;
10. одобрява тригодишен стратегически план 
и годишния план за дейността по вътрешен 
одит, изготвени от дирекция „Вътрешен одит“, 
и ги представя за утвърждаване от ВСС;
11. утвърждава проектни предложения и 
контролира усвояването на средства по спече­
лени програми по международни и вътрешни 
проекти, свързани с Висшия съдебен съвет и 
съдебната власт.
Чл.  22. Комисията по правни въпроси се 
състои от 5 членове. Комисията: 
1. изготвя становища по проекти на закони 
и на нормативни актове на Министерския съвет 
и на други централни органи на изпълнителната 
власт, които се отнасят до съдебната система; 
2. изготвя проект на доклад за дейността 
на ВСС и на Инспектората към ВСС, както и 
становища по внесените от Върховния касаци­
онен съд, от Върховния административен съд 
и от главния прокурор доклади;
3. изготвя становища по дела пред Консти­
туционния съд, по които ВСС е страна; 
4. изготвя становища по съдебни производ­
ства със значим обществен интерес, в които 
участва ВСС;
5. обобщава постъпили становища на съди­
ите, прокурорите и следователите, както и на 
съдебните служители при обсъждане на проекти 
на нормативни актове. 
Чл. 23. (1) Комисия „Професионална етика 
и превенция на корупцията“ се състои от 5 
членове. Комисията:
1. организира изпълнението на дейностите 
по приетата стратегия за борба с корупцията 
и плана за действие към нея;
2. анализира информации за наличие на 
корупционни явления в съдебната система; 
3. разработва и предлага на ВСС мерки за 
превенция и противодействие на прояви на 
корупция в съдебната система;
4. сключва споразумения за съвместна 
дейност и обменя информация с Комисията 
за борба с корупцията на Народното събра­
ние, Комисията за координация на работата с 
борбата с корупция към Министерския съвет, 
Сметната палата и други държавни и общест­
вени структури, създадени за противодействие 
на корупцията; 
5. осъществява сътрудничество с омбудсма­
на при осъществяване на компетентностите 
на ВСС и правно уредените правомощия на 
омбудсмана;
6. при сигнали на граждани и държавни ор­
гани за корупционни прояви, при публикации 
в медиите и пр. сигнализира компетентните 
органи и информира ВСС за резултатите от 
съответната проверка;
7. за получаване на сигнали за корупционни 
прояви разкрива електронен адрес в интернет 
страницата на ВСС;
8. ежегодно изготвя доклад за дейността 
си, който се публикува в интернет страницата 
на ВСС;
9. участва в съвместни прояви на ВСС и 
други държавни органи, правозащитни органи 
и юридически лица с нестопанска цел във 
връзка с проблемите на противодействие на 
корупцията; 
10. своевременно сезира органите по чл. 311 
ЗСВ за данни за корупционно поведение на съ­
дии, прокурори, следователи, административни 
ръководители и техни заместници; 
11. изпраща сигнали за извършване на про­
верки до Инспектората при ВСС с отговор до 
подателя и до комисията.
(2) Комисията препраща постъпилите пред­
ложения и сигнали извън компетентността на 
ВСС към съответните държавни органи.
Чл. 24. Комисия „Професионална квалифика­
ция, информационни технологии и статистика“ 
се състои от 5 членове. Комисията:
1. определя задължителни квалификационни 
курсове в случаите на повишаване в длъжност 
на съдии, прокурори и следователи и назнача­
ване на административни ръководители;
2. определя специализации на съдии, про­
курори и следователи;
3. организира научното разработване на 
въпроси, свързани с дейността на ВСС;
4. организира подготовката и провеждане­
то на научно-практически прояви по отделни 
проблеми на работата на ВСС;